Όμιλος ARAG

Η ARAG Group είναι διεθνής ασφαλιστικός όμιλος.  Η ονομασία ARAG είναι ακρωνύμιο των λέξεων "Allgemeine Rechtsschutz-Versicherungs – Anon. Gesellschaft". Η έδρα του ομίλου βρίσκεται στο Ντίσελντορφ - Μερζενμπρόιχ (Mörsenbroich) της Γερμανίας και στεγάζεται στο κτήριο ARAG Tower.

Ο όμιλος απασχολεί περίπου 3.900 άτομα σε όλο τον κόσμο και αναφέρει έσοδα από ασφάλιστρα  περί τα 1,6 δισεκατομμύρια ευρώ.

Αναφέρεται ως η μεγαλύτερη οικογενειακή ασφαλιστική επιχείρηση με χαρτοφυλάκιο ύψους 7,1 εκατομμυρίων συμβολαίων, στην εταιρική χρήση 2016. 

Ο Όμιλος ARAG αντιπροσωπεύεται σε 17  χώρες συμπεριλαμβανομένων των Η.Π.Α και τον Καναδά. 

 Ιστορία 
Ο  Όμιλος ARAG  ιδρύθηκε το 1935  ως ασφαλιστική εταιρεία Νομικής Προστασίας στο Ντίσελντορφ της Γερμανίας, ονομαζόταν «Deutsche Auto-Rechtsschutz-AG (DARAG)», από τον επιχειρηματία και δικηγόρο Χάινριχ Φασμπέντερ (Heinrich Fassbender). Με αυτή την επιχειρηματική κίνηση, ο δικηγόρος Χάινριχ Φασμπέντερ "άνοιξε την πόρτα" σε ένα προσοδοφόρο τομέα των επιχειρήσεων. Βασική αρχή του ήταν: «Όλοι οι πολίτες πρέπει να μπορούν να διεκδικούν τα δικαιώματά τους, όχι μόνο εκείνοι που μπορούν οικονομικά  να επωμιστούν τα δικαστικά έξοδα».

Μετά την επέκταση της ασφάλισης της  Νομικής Προστασίας πέρα από τα όρια των Ι.Χ. αυτοκινήτων  (1949),  η εταιρεία  επεκτείνεται (1962)  και σε άλλα τμήματα της ασφαλιστικής βιομηχανίας όπου η επιχειρηματική ιδέα της ασφάλισης Νομικής Προστασίας απολαμβάνει εκτενή προβολή.

Ο Όμιλος ARAG εισήλθε στον τομέα των ασφαλειών ζωής το 1965 και εξέδωσε τα πρώτα ασφαλιστήρια συμβόλαια υγείας το 1985, έχοντας μέχρι τότε απορροφήσει και άλλες ασφαλιστικές εταιρείες σε αυτόν τον τομέα. Οι επιχειρήσεις του τομέα αυτού έχουν  έδρα το Μόναχο, που είναι η δεύτερη γερμανική  έδρα  της ARAG Group.

Η συνεχής ανάπτυξη του ομίλου έχει πραγματοποιηθεί μέσω της μετατροπής της ARAG σε μια Ευρωπαϊκή Εταιρεία (SE) από το Δεκέμβριο του 2011. O όμιλος ARAG αποτελεί τη πρώτη δύναμη σε ασφάλιστρα στον κλάδο της Νομικής Προστασίας παγκοσμίως, έχοντας την πρώτη θέση στην καλύτερη εξάδα του κόσμου. 

Το 2001 ο Όμιλος ARAG αποκτά  τη νέα εταιρική έδρα του, πού βρίσκεται στο  ιδιόκτητο κτήριο - ARAG Tower - του Ντίσελντορφ-Mörsenbroich της Γερμανίας, σχεδιασμένο από τον Λόρδο Νόρμαν Φόστερ (Norman Foster) και την εταιρεία αρχιτεκτονικής και πολεοδομικού σχεδιασμού  του Ντίσελντορφ RKW Rhode Kellermann Wawrowsky.

Ο όμιλος είναι ενεργός χορηγός πολλών συλλόγων και ενώσεων, κυρίως στο Ντίσελντορφ, για πολλά χρόνια.

 ARAG Ελλάδας 
Στην Ελλάδα η ARAG λειτουργεί ως υποκατάστημα της γερμανικής ARAG και δραστηριοποιείται με επιτυχία από το 1972. Τα κεντρικά γραφεία βρίσκονται στην Αθήνα και έχει υποκαταστήματα στην Θεσσαλονίκη και στην Πάτρα.

Σήμερα η ARAG Ελλάδος  εκτός από τα βασικά της προγράμματα, προσφέρει και πληθώρα άλλων υπηρεσιών και ασφαλιστικών προγραμμάτων. Ωστόσο, ως πλέον διαδεδομένο προϊόν της στη χώρα παραμένει η νομική προστασία οχήματος και οδηγού. 

Η έννοια της Νομικής Προστασίας, για ένα εξειδικευμένο ασφαλιστή όπως η ARAG, είναι να αναλαμβάνει κατά είδος κάλυψης και τύπο συμβολαίου την πληρωμή των δικηγορικών εξόδων και αμοιβών αλλά και των δικαστικών δαπανών που είναι αναγκαία προκειμένου ο ασφαλισμένος να διεκδικεί ή να υπερασπίζεται τον εαυτό του στα ποινικά δικαστήρια και σε κάθε περίπτωση να προφυλάσσει τα έννομα συμφέροντα του.

 Εξωτερικοί σύνδεσμοι 
 ARAG HELLAS 

 Πηγές 

Κατηγορία:Ασφαλιστικές εταιρίες
Κατηγορία:Επιχειρήσεις της Γερμανίας